Man sterf toe girokopter hom tref - Maroela Media
'n Man, vermoedelik in sy 70's, is Sondagmiddag dood toe hy op die oewer by die Vaal Marina langs die R54 deur 'n girokopter getref is.
Shawn Herbst, woordvoerder van Netcare 911, sê paramedici is om 12:06 na die toneel ontbied met die nuus dat 'n vliegtuigongeluk plaasgevind het. By hul aankoms op die toneel is hulle ingelig dat dit nie 'n vliegtuigongeluk was nie, maar dat die man getref is terwyl die girokopter probeer het om 'n noodlanding uit te voer.
"Die man is ondersoek maar het geen tekens van lewe meer getoon nie. Hy is dood verklaar," het Herbst gesê.
Die polisie was op die toneel en die gebied is afgesper vir ondersoek deur die relevante owerhede.
Die naam van die oorledene is nie bekend nie.
As ek die begeerte mog waag, sou ek dit graag so wil hê dat die engel wat my kom haal huis toe, my daar bring met die verslag: "Ek het hom by sy werk gekry."
Vir ons ander en vir myself wat al 70 se kant toe staan is dit my begeerte om so vinnig te gaan. Nie iets stadig wat jou waardigheid opeet nie.
Kas · 8 maande gelede
Wat is n girokopter?
Irries · 8 maande gelede
dit is 'n 1 man sitplek tipe helikopter, gaan kyk op google images
2x sitplek ….
Gaan die dood van die man nou gesien word as 'n ongeluk, manslag of moord, mens moet nou maar die lug ook dophou vir vlieende voorwerpe.
Dit is vir my vreemd dat die oorledene nie die girokopter gehoor aankom het nie tensy die kopter se masjien nie meer geloop het nie. Ek sal graag al die feite wil hoor. Dit is baie interressante vliegmasjientjies daai.
PJC daar is net een verklaring dat die man niks gehoor het nie en dit is die enjin van die girokopter het nie geloop nie.Dis ook die rede waarom daar 'n noodlanding gedoen moes word want as sy enjin uitsny kom hy grond toe.Sy lemme dien as 'n vlerk wat hom laat opstyg as hy vorentoe beweeg en sodra die vorentoe beging verminder (soos wanneer die enjin gaan staan ) gaan hy daal en grond toe kom.
Dis so jammer die oom was op die verkeerde plek op daai tydstip maar ons almal se strepie is op 'n gegewe plek getrek.Ons innige simpatie en meegevoel met sy naasbestaandes.
Doof · 8 maande gelede
Die oom was dalk doof, soos ek.
Een van dieberigte waar jy geen idee het wat gebeur het nie. Hoekom berigte plaas as julle nie weet wat gebeur het nie? Arme omie.
Die probleem is…plaas hulle dit nie. Is die opinie dat niemand omgee oor die dood van 'n persoon nie. Plaas hulle dit met die inligting tot hulle beskikking – is die opinie omgeswaai.
Damned if they do. Damned if they dont :-)
Sputnik · 8 maande gelede
Nee wat, ek het yit die berig 'n baie goeie idee gekry van wat gebeur het. Lees dit maar weer.
Adri, 'n man (vermoedelik in sy 70's) is Sondagmiddag deur 'n girokopter getref. Die insident het by die Vaal Marina gebeur – hulle dui ook aan dat dit langs die R54 is. Netcare 911 het gereageer. Hul noem ook hoe laat hul daar aangekom het, en dat daar niks was wat hul vir die oom kon doen nie. Die polisie het die gebied afgesper.
Die man se naam is nie bekend nie, en al was dit, moes hul seker eers sy naasbestaandes laat weet voor hul sy naam mag bekendmaak.